Plantae

:*Esta pachina tracta sobre as *'plantas**, [[ser vivo|sers vivos]]. Ta altros usos d'a palabra se veiga **Planta (desambigación)**.''



As **plantas** ([[clasificación cientifica|cientificament]], o [[reino (biolochía)|reino]] **Plantae**) son os [[organismo]]s [[Fototrofia|foto]][[litotrofia|lito]][[autotrofia|autotrofos]] respiradors d'[[oxicheno]], mayoritariament pluricelulars anque bi ha [[división (biolochía)|divisions]] formadas d'organismos unicelulars [[fotosintesi|fotosinteticos]] que tradicionalment se son estudiadas per a [[Botanica]] que la suya filiación con as verdateras plantas ye discutida. Son formadors de [[materia organica]] a partir d'o [[carbonio]] [[atmosfera|atmosferico]] (CO<small>2</small>) y d'a [[enerchía]] que obtienen d'a [[luz]], meyante un proceso [[bioquemica|bioquimico]] dito [[fotosintesi]].

O termin ''planta'' ye bastant ambigo, perque en a tradicional división que fayoron [[Teofrasto]] y [[Aristótil]] d'os [[sers vivos]] en dos [[reino (biolochía)|reinos]] (animals y plantas) o prencipal criterio embrecato no estió si que la capacidat de [[movimiento]] d'as creaturas. Se i han feito tantos cambios en o zaguer [[sieglo]] que huei cal definir qué s'entiende per «planta» en basando-se en diversos criterios cientificos.

De bel estudio de [[chenetica molecular]] se n'ha quitau que las plantas con clorofila son tota descendients d'as [[algas verdas]].

Actualment son consideradas como plantas toz os organismos [[Eukaryota|eucariotas]], y pluricelulars, que d'una u altra maniera tiengan bel tipo de pigmento [[fotosintesi|fotosintetico]], l'empleguen ta una alimentación [[autotrofia|autotrofa]] u semi-[[heterotrofia|heterotrofa]] (cal recordar que bi ha plantas parasitas como la [[Viscum album|visca]], u carnivoras como las [[Pinguicola|violas d'as penyas]]). As plantas pueden reproducir-se de forma sexual u asexual, pendendo d'a suya [[especie]], u d'a fase d'o suyo [[cerclo vital]] a on que se troben (cerclos [[cerclo haplont|haplonts]], [[cerclo diplont|diplonts]] u [[cerclo haplo-diplont|haplodiplonts]]).

D'a palabra [[Idioma latín|latina]] «planta» se'n fayó lo vocable «''plantae''» (que ye lo plural) ta designar o [[reino (biolochía)|reino]], y encara que totas as plantas propiament ditas son cuaternadas adintro d'este reino, no de totas as «''plantae''» se'n ye dito mai plantas popularment; per eixemplo, as [[molsa]]s, [[hepatica]]s y altros organismos parellans son tecnicament «''plantae''» per as suyas caracteristicas pero no se son pas ditos plantas a nivel popular.

En l'anyo 2010 bi heba identificatas mas de 320.000 especies de plantas, anque se creye que bi ha mas de 350.000.

== Durada ==

De regular, totas as especies de plantas tienen una lonchevidat concreta. D'alcuerdo con ixe criterio, en [[botanica]] gosa debidir-se as plantas en:

* **Anyals**; as cuals medran y se reproducen dintro d'una sola [[anyada]]: [[trigo]], [[hordio]], [[panizo]], etcetera.
* **Bianyals**; as que creixen en una anyada y alavez aguardan ta reproducir-se en a siguient: [[Beta vulgaris var. cicla|verza]], [[rabano]], [[carrota]], etcetera.
* **Plurianyals**; aquellas que tienen un cerclo vital que s'acompleta en mes de dos anyadas, pero que nomás libran [[flor]]s una vegada d'antes no amorten: p, ex. o [[chenero (biolochía)|chenero]] ''[[Agave]]''.
* **Peréns*'; que viven diversos anyos y, cuan son plegadas en a edat adulta, prencipan a reproducir-se periodicament: [[arbol]]s, [[arbusto]]s, etcetera...

== Usos ==
O estudio d'os usos d'as plantas se clama [[etnobotanica]] u botanica economica, o suyo cultivo ye a base d'a civilización humana y ye clamata [[agricultura]] que ye dividita en [[agronomía]], [[horticultura]] y [[silvicultura]].

=== Alimentación ===
Ye una important fuent d'[[alimentación]] ta os humans y a unica ta os [[vechetarismo|vechetarians]], tamién ta os [[animal]]s [[herbivorismo|herbivoro]]s y complemento d'a [[dieta]] d'os [[omnivorismo|omnivoros]].

Tamién bi ha [[alimento]]s derivatos d'as plantas o d'os suyos [[fruito]]s como o [[zucre]] d'a [[canya de zucre]] y l'[[olio]] de fruitos como a [[Aceite de oliva|oliva]], o [[Aceite de chirasol|chirasol]], a [[Aceite de palma|palma]] y a [[Aceite de soya|soya]].

=== Decoración ===
As plantas a sobén son utilizatas ta decoración, a vegatas en o exteriors d'as casas, as terrazas, os balcons, en baldas de finestras y parques utilizando prencipalment [[árbols]], [[flor]]s y [[arbustos]]. En l'interior d'as [[casa]]s y [[Edificio|edificacions]] es fan servir plantas d'interiors, flors y arbustos chicoz.

=== Medecina y farmacia ===
Cualques tipos de plantas se fan servir dende a [[prehistoria]] ta curar as [[Malautía|malautias]] y [[feridas]] d'os [[sers humans]]. A medecina y a farmacia fan servir substancias d'as plantas ta curar y fer medecinas.

=== Construcción ===
Cualques tipos y partis de plantas tamién se fan servir ta a [[construcción]], mas que mas a [[madera]] d'árbols y arbustos de que se fa casas enteras, atros edificios u as suyas estructuras, mesmo en construccions destinatas ta atros usos que no siga vivir-ie como [[corral]]s, [[borda]]s, [[paller]]s, [[cuadra]]s, [[cubilar]]s, [[Ilesia (edificio)|ilesia]]s, [[tellau]]s ta guardar automovils, entre d'atros.

Atros tipos de plantas u otras partis como [[fuella]]s grans pueden fer-se servir ta impermeabilizar [[tellau]]s.

== Bibliografía ==
* [[Ignacio de Asso|de Asso, Ignacio]], *Synopsis stirpium indigenarum Aragoniae*. Massiliae 1779.[http://bibliotecavirtual.aragon.es/bva/i18n/consulta/busqueda_referencia.cmd?posicion=1&idValor=1489&forma=ficha&id=10886].
* [[Francisco Loscos|Loscos, Francisco]], *Tratado de plantas de Aragon*. Madrit 1876-1877. [http://bibliotecavirtual.aragon.es/bva/i18n/consulta/registro.cmd?id=1493 ]
* Evans, L. T. (1998). *Feeding the Ten Billion - Plants and Population Growth*. [[Cambridge University Press]]. Paperback. ISBN 0-521-64685-5.
* Kenrick, Paul & Crane, Peter R. (1997). *The Origin and Early Diversification of Land Plants: A Cladistic Study*. Washington, D. C.: Smithsonian Institution Press. ISBN 1-56098-730-8.
* Raven, Peter H., Evert, Ray F., & Eichhorn, Susan E. (2005). *Biology of Plants* (7th ed.). New York: W. H. Freeman and Company. ISBN 0-7167-1007-2.
* Taylor, Thomas N. & Taylor, Edith L. (1993). *The Biology and Evolution of Fossil Plants''. Englewood Cliffs, NJ: Prentice Hall. ISBN 0-13-651589-4.

## Se veiga tamién
* Animalia.
* Botanica.
* Celula eucariota.
* Eukaryota.
* Fungi.
* Reino (biolochía).

## Notas


## Referencias

## Vinclos externos

*  Flora d'Aragón.
*  Atlas d'a flora d'Aragón.
*  Galeria d'imáchens de plantas.